3 หุ้นถ่านหินแรงอีก! รับราคาโลกพุ่งต่อเนื่อง
“หุ้นถ่านหิน” แรงอีก! รับราคาโลกพุ่งต่อเนื่อง ล่าสุดทะลุ 180 เหรียญสหรัฐฯ/ตัน 
3 หุ้นถ่านหินแรงอีก! รับราคาโลกพุ่งต่อเนื่อง ล่าสุดทะลุ 180 เหรียญสหรัฐฯ/ตัน
16 ก.ย. 2564

ผู้สื่อข่าวรายงานว่าวันนี้ (16 ก.ย. 2564) ณ เวลา 10.39 น. ราคาหุ้นบริษัท บ้านปู จำกัด (มหาชน) หรือ BANPU อยู่ที่ระดับ 13.10 บาท เพิ่มขึ้น 0.40 บาท หรือ 3.15% โดยทำจุดสูงสุดที่ 13.20 บาท และทำจุดต่ำสุดที่ 12.90 บาท ด้วยมูลค่าการซื้อขาย 845.51 พันล้านบาท
ขณะเดียวกันราคาหุ้นบริษัท ลานนารีซอร์สเซส จำกัด (มหาชน) หรือ LANNA อยู่ที่ระดับ 26.50 บาท เพิ่มขึ้น 1.25 บาท หรือ 4.95% โดยทำจุดสูงสุดที่ 27 บาท และทำจุดต่ำสุดที่ 25.75 บาท ด้วยมูลค่าการซื้อขาย 140.59 ล้านบาท
ส่วนราคาหุ้นบริษัท เอเชีย กรีน เอนเนอจี จำกัด (มหาชน) หรือ AGE อยู่ที่ระดับ 3.10 บาท เพิ่มขึ้น 0.08 บาท หรือ 2.65% โดยทำจุดสูงสุดที่ 3.14 บาท และทำจุดต่ำสุดที่ 3.06 บาท ด้วยมูลค่าการซื้อขาย 20.27 ล้านบาท
ทั้งนี้บล.ยูโอบี เคย์เฮียน (ประเทศไทย) ระบุในบทวิเคราะห์ว่า BANPU แนวโน้มผลการดำเนินงานยังได้ผลบวกจากทั้งราคาถ่านหินและก๊าซธรรมชาติ ขณะที่ราคาอาจมีการเคลื่อนไหวเชิงบวกก่อนการเข้าซื้อขายของ Warrant ในช่วงต้นต.ค.
ขณะเดียวกันราคาถ่านหินตลาดล่วงหน้า (Newcastle) ส่งมอบเดือน ต.ค. 64 ล่าสุด ปิดที่ 180.6 เหรียญต่อตัน เพิ่มขึ้น 1.3 เหรียญ (+0.73%)